หุ้นสหรัฐปิดพุ่ง /น้ำมัน,ทองบวก
หุ้นดาวโจนส์ปิดพุ่ง 305.28 จุด ด้านราคาน้ำมันขึ้น 30 เซนต์ ขณะที่ทองคำบวก 8.70 ดอลลาร์
10 ก.พ. 2565

ดัชนีเฉลี่ยอุตสาหกรรมดาวโจนส์ปิดที่ 35,768.06 จุด เพิ่มขึ้น 305.28 จุด หรือ +0.86%, ดัชนี เอสแอนด์พี 500 ปิดที่ 4,587.18 จุด เพิ่มขึ้น 65.64 จุด หรือ +1.45% และดัชนี แนสแดค ปิดที่ 14,490.37 จุด เพิ่มขึ้น 295.92 จุด หรือ +2.08% ได้ปัจจัยหนุนจากแรงซื้อหุ้นกลุ่มเทคโนโลยีหลังจากอัตราผลตอบแทนพันธบัตรรัฐบาลสหรัฐอายุ 10 ปีชะลอตัวลง นอกจากนี้ ตลาดยังขานรับผลประกอบการที่แข็งแกร่งของบริษัทจดทะเบียนสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมีนาคม เพิ่มขึ้น 30 เซนต์ ปิดที่ 89.66 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนเมษายน เพิ่มขึ้น 77 เซนต์ ปิดที่ 91.55 ดอลลาร์ต่อบาร์เรล หลังสำนักงานสารสนเทศด้านพลังงานแห่งสหรัฐฯรายงานคลังน้ำมันดิบสำรองของประเทศ ลดลงถึง 4.8 ล้านบาร์เรลเมื่อสัปดาห์ที่แล้ว เหลือ 410.4 ล้านบาร์เรล ต่ำที่สุดนับตั้งแต่เดือนตุลาคม 2018ราคาทองคำโคเม็กซ์งวดส่งมอบเดือนเมษายน เพิ่มขึ้น 8.70 ดอลลาร์ ปิดที่ 1,836.60 ดอลลาร์ต่อออนซ์